open-index/open-wikipedia-markdown huggingface dataset:
Նաուտիլուս պոմպիլիուս

**Նաուտիլուս պոմպիլիուս** ( կամ Nautilus), Գլխոտանիների տեսակին պատկանող կենդանի։ Տարածված են Ավստրալիայի հյուսիսային ափերին, արևմտյան Միկրոնեզիայի և արևմտյան Պոլինեզիայի Ինդոնեզիայի, Ֆիլիպինների, Նոր Գվինեայի և Մելանեզիայի ափին, Հարավչինական ծովում։ Հանդիպում է մինչև 400 մետր խորությունում։

## Արտաքին տեսք․ Ֆիզիոլոգիական առանձնահատկություններ
### Խեցի
Տրամագիծը հասնում է 25 սմ։ Խեցին սպիրալի ձևով պտտված է մեկ հարթության շուրջ և բաժանված է խցերի։ Խոշորագույնի մեջ կենդանու մարմինն է, իսկ մնացած խցերը օգտագործվում են որոշակի խորություններում լողալու և սուզվելու համար, մասամբ լցված են օդով՝ ազոտի բարձր պարունակությամբ կամ ջրով։

Էգերը ավելի փոքր են, քան արուները. էգերի խեցիների տրամագիծը մոտ 11-12 սմ է, արուներինը՝ 13-14 սմ։ Նորածին նաուտիլուսը ունի 2.5 սմ երկարություն։ Էգերի սեռական հասունացումը տեղի է ունենում այն ժամանակ, երբ խեցին 9 սմ-ով հաստանում է, իսկ արուներինը՝ 11 սմ-ով։

Խեցու գույնը տարբեր ներկայացուցիչների մոտ տարբեր է, առավել հաճախ այն վագրի մորթու գույն ունի։ Սովորաբար խեցու վերին մասը ավելի մուգ է, քան ստորին մասը, դա գիշատիչներից քողարկման համար է։ Խեցու ներքին մասը նարնջագույն է։

### Ոտքեր
Նաուտիլիուս պոմպիլիուսի մարմինը երկկողմանի սիմետրիկ է։

Բերանը շրջապատված է բազմաթիվ (մոտ 90) արտագաղթի ձեռքերով, որոնք, ի տարբերություն այլ ժամանակակից գլխոտանիների ծծաններ չունեն։

Թիկնոցի մոտ կա ձագարաձև մկանային օրգան, որը օգնում է ջրի դուրս բերմանը թիկնոցի խոռոչից։

### Սնում
Նաուտիլուսները վարում են ստոադաս ապրելակերպ, սնվում են սատկած կենդանիներով և խոշոր օրգանական մնացորդներով։ Նաուտիլուսը կարող է երկար ժամանակ չսնվել, ինչպես նաև սնունդ ընդունել ամիսը մեկ անգամ, ընդ որում պահպանելով կենսունակությունը։

## Ենթատեսակներ
Նկարագրված են նաուտիլուսի երկու ենթատեսակ։

* 
* 

Դրանցից առաջինը ենթադասի առավել հայտնի ներկայացուցիչ է։ Մեծ չափերի պատճառով նրան երբեմն անվանում են "նաուտիլուսը-կայսրը" (անգլերեն՝ &nbsp;Emperor Nautilus).

Շատ խոշոր դեպքեր՝ խեցու 268 մմ տրամագծով գրանցվել է Ինդոնեզիայում և հյուսիսային Ավստրալիայում։

*Nautilus pompilius suluensis* հանդիպում է ավելի հազվադեպ։ Ներկայացուցիչները առաջին անգամ հայտնաբերվել են Սուլու ծովում՝ Ֆիլիպինների հարավ-արևմուտքում։ Ամենամեծ ներկայացուցչի խեցու տրամագիծը 148 մմ է։

## Կիրառությունը մշակույթում
Նաուտիլուս պոմպիլիուսի խեցուց պատրաստվել են բազմազան գեղեցիկ առարկաներ, որոնք գտնվել են Վերածննդի դարաշրջանում։ Այդ առարկաները օգտագործում են հիմնականում որպես զարդարանք, ոչ թե օգտագործման համար։
մինի|220x220փքս|19-րդ դարի գավաթ, որը պատրաստվել է նաուտիլուս պոմպիլիուսի խեցուց
Հայտնի խորհրդային Նաուտիլուս Պոմպիլիուս ռոք-խումբը անվանվել է հենց այս կենդանու պատվին։

Ամերիկացի կոմպոզիտոր և մեկնաբան Димс Թեյլոր 1916-ին գրել է կանտատ, որը կոչվում է *Nautilus Chambered*.

«Նաուտիլուս» անունը ֆրանսիացի գրող Ջուլի Վերնի «Խորհրդավոր կղզի» ստեղծագործության մեջ եղել է սուզանավի անվանում

## Ծանոթագրություններ

Կատեգորիա:Գլխոտանիներ
Կատեգորիա:Փափկամարմիններ
Աղբյուրի մոտ (նկար)

**«Աղբյուրի մոտ»**, ՀԽՍՀ վաստակավոր նկարիչ Արփենիկ Նալբանդյանի 1957 թվականին ստեղծած կտավը, որը գտնվում է Հայաստանի ազգային պատկերասրահում։ Նկարն աչքի է ընկնում սուր դիտողականությամբ և նուրբ քնարականությամբ։

Նկարի չափսերն են՝ 63x85 սմ, նյութը՝ կտավ, յուղաներկ։

## Պատմություն
Արփենիկ Նալբանդյանի ստեղծագործական թեմատիկայում մեծ տեղ է զբաղեցրել խորհրդային կյանքը, հասարակ ժողովրդի առօրյան։ Նրա ստեղծագործական կյանքի երկրորդ շրջանում կտավները դառնում են ավելի կենսալի և գեղարվեստական ձևի առումով ավելի հասուն։

«Աղբյուրի մոտ» կտավը հեղինակը ստեղծել է տարված լինելով Բջնիի բնաշխարհով և ծանոթանալով տեղի բնակչության կյանքին ու առօրյային։
Բջնիում կատարված աշխատանքների մեջ ամբողջանում են Նալբանդյանի ստեղծագործական որոնումները և նկատելի են դառնում նկարչուհու արվեստի զարգացման հետագա ուղիները։

## Նկարագրություն
«Աղբյուրի մոտ» կտավը լի է լուսավոր կոլորիտով, հարուստ երանգներով, օդառատ է։ Սյուժեն պատկերելու համար Նալբանդյանն առանձին որոնումներ չի կատարել, այլ պատկերել է այն, ինչ տեսել է։ Արտաքինից չերևացող, բայց մտածված դասավորությունները, ֆիգուրների ներքին, իմաստավորված կապը, միջավայրի ակտիվ օգտագործումը կենսական համոզչականություն են հաղորդում աշխատանքին։

## Տես նաև
* Հայաստանի ազգային պատկերասրահ

## Ծանոթագրություններ

## Գրականություն
* Արփենիկ Նալբանդյանի ստեղծագործությունների ցուցահանդեսի կատալոգ (Նախաբան` Ե. Մարտիկյան, խմբագիր` Ե. Կուրդոյան) – Ե., 1948
* Հայաստանի պետական պատկերասրահ – կատալոգ, Ե., 1965, էջ 137
* Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016

## Արտաքին հղումներ
*Հայաստանի ազգային պատկերասրահ 

Կատեգորիա:1957 նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Զամբյուղով աղջիկը (նկար, Արփենիկ Նալբանդյան)

**Զամբյուղով աղջիկը**, ՀԽՍՀ վաստակավոր նկարչուհի Արփենիկ Նալբանդյանի 1942 թվականին ստեղծած կտավը։ Նկարը գտնվում է Հայաստանի ազգային պատկերասրահում։

Կտավն ունի 70 սմ բարձրություն, 55 սմ լայնություն, նյութը՝ կտավ, յուղաներկ։

## Նկարագրություն
«Զամբյուղով աղջիկը» կտավում Արփենիկ Նալբանդյանը կարողացել է ցույց տալ մարդկային բնավորությունները տարբերելու իր սուր ընկալումներն ու զգացողությունը։

«Զամբյուղով աղջիկը» կտավի կոմպոզիցիայի կառուցումը հիմնված է երանգների հարաբերությունների վրա։ Նկարչուհին վարպետորեն վրձնել է կոմպոզիցիան, հանդերձանքի գունային ակտիվ լուծումով, նկարի ֆոնի ընտրությամբ, լույսի և ստվերների բաշխմամբ։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում 
* «Զամբյուղով աղջիկը» կտավը Հայաստանի ազգային պատկերասրահի կայքում

Կատեգորիա:1942 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Խնձորեսկի երեխաները (նկար)

**«Խնձորեսկի երեխաները»**, ՀԽՍՀ վաստակավոր նկարչուհի Արփենիկ Նալբանդյանի 1962 թվականին ստեղծած կտավը։ Նկարը գտնվում է Հայաստանի ազգային պատկերասրահում։

Կտավն ունի 68 սմ բարձրություն, 67.5 սմ լայնություն, նյութը՝ կտավ, յուղաներկ։

## Նկարագրություն
Արփենիկ Նալբանդյանը «Խնձորեսկի երեխաները» կտավը ստեղծել է 1962 թվականին։ Կոմպոզիցիան առանձնանում է իր պարզությամբ և անմիջականությամբ։ Նկարի գլխավոր կերպարները ժպտադեմ, կենսախինդ ու բարեհամբույր երեք աղջիկների ֆիգուրներ են, որոնց նկարչուհին հմտորեն տեղադրել է Խնձորեսկի սարն ի վեր բարձրացող տների աստիճանաձև ֆոնի վրա։ Նկարը ողողված է լույսով, գույները հնչեղ են, թափանցիկ, մաքուր, որոնց ընդգծված հակադրությունները ավելի են կենդանացնում նկարը։ Վրձնահարվածները հստակ են ու համարձակ։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* «Խնձորեսկի երեխաները» կտավը Հայաստանի ազգային պատկերասրահի կայքում 

Կատեգորիա:1962 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Մայիսմեկյան միտինգը Թիֆլիսում (նկար, Արփենիկ Նալբանդյան)

**«Մայիսմեկյան միտինգը Թիֆլիսում»** կամ **«1901 թվի Թիֆլիսի մայիսյան ցույցը»**, ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Նկարը գտնվում է Հայաստանի պատմության թանգարանում։

Կտավն ունի 200 սմ բարձրություն, 130 սմ լայնություն, նյութը՝ կտավ, յուղաներկ։

## Նկարագրություն
«Մայիսմեկյան միտինգը Թիֆլիսում» մեծադիր կտավն Արփենիկ Նալբանդյանը վրձնել է երևակայության ուժով և խորունկ սիրով, այն այժմ պահվում է Հայաստանի պատմության պետական թանգարանում։ Այն նկարչուհու հաջողված ու մնայուն ստեղծագործություններից է։

Արփենիկ Նալբանդյանի վերջին տարիների ստեղծագործությունները արդեն վկայում են հասուն ու կազմակերպված վարպետին, որ հագեցած, բովանդակալից կերպարներ ստեղծագործելու համար դիմում է կոմպոզիցիոն նոր հնարների, դեկորատիվ պարզ ընդհանրացումների, արտահայտիչ ուրվագծերի։ Կերպավորման այս միջոցները պատահական չէին նկարչի արվեստում։ Ամենամասնավոր դեպքի մեջ էլ նա ձգտել է ընդհանուրը տեսնել, մի բան, որ մոնումենտալ հնչողություն էր տալիս նրա հատկապես վերջին տարիների ստեղծագործություններին։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում 

Կատեգորիա:1960 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Նատյուրմորտ (Արփենիկ Նալբանդյան)

**Նատյուրմորտ**, ՀԽՍՀ վաստակավոր նկարչուհի Արփենիկ Նալբանդյանի 1958 թվականին ստեղծած կտավը։ Նկարը գտնվում է մասնավոր հավաքածուում։

Նյութը՝ կտավ, յուղաներկ։

## Նկարագրություն
1958 թվականով թվագրվող «Նատյուրմորտը» էական նշանակություն ունի բնորոշելու համար Արփենիկ Նալբանդյանի վարպետության աստիճանը։

Թրթռուն վրձնահարվածներով նկարված դաշտային ծաղիկները, հյութեղ գույներով մրգերը, որոնք դասավորված են սփռոցի ծալքերում, ողողված են լույսով, իսկ նկարի ֆոն հանդիսացող հայկական կարպետը, համահունչ ձուլվելով գունային ընդհանուր գամմային, կտավին հաղորդել է ազգային շունչ և ստեղծել հայկական մթնոլորտ։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում 

Կատեգորիա:1958 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Միացյալ Հայաստան (կուսակցություն, Արցախ)

**Միացյալ Հայաստան կուսակցություն, ՄՀԿ**, Արցախի Հանրապետությունում գործող կուսակցություն։ Կուսակցության ղեկավարն է Վահան Բադասյանը։

## Պատմություն
Կուսակցությունը պաշտոնապես գրանցվել է 2019 թվականի մարտի 5-ին։

## Առաքելություն

Կուսակցության առաքելությունն է «իրագործել հայ ժողովրդի իղձն ու ցանկությունները իր հավաքական ազգային կամքով», այն է՝ իրավական առումով ընդգրկել Արցախի Հանրապետությունը Հայաստանի Հանրապետության կազմում որպես Արցախի մարզ։ Բացի այդ, կուսակցության գաղափարախոսությունը նախատեսում է Պատմական Հայաստանի դեռ գրավված տարածքների ազատագրումը։

## Ծանոթագրություններ

Կատեգորիա:2019 հիմնադրումներ Արցախում
Կատեգորիա:Արցախի Հանրապետության կուսակցություններ
Օրվա վերջը (նկար, Արփենիկ Նալբանդյան)

**Օրվա վերջը**, ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Նկարը գտնվում է մասնավոր հավաքածուում։

Կտավն ունի 100 սմ բարձրություն, 140 սմ լայնություն, նյութը՝ կտավ, յուղաներկ։

## Նկարագրություն
1960 թվականին վրձնած «Օրվա վերջը» կտավը ստացել է ինքնատիպ կոմպոզիցիոն լուծում։

Նկարում պատկերված է երեկոյան պահը, երբ կոլտնտեսուհիները քաղհանում են դաշտը։ Նրանցից երկուսը հագեցնում են իրենց ծարավը։ Ձախ կողմում, կտավի ներքին եզրից մինչև վերևը, բարձրանում են մի քանի նրբիրան բարդիներ։ Կտավի կենտրոնը, որտեղ աշխատում են կանայք, լուսավորված է վերջալույսի ոսկենարնջագույն մեղմ տոներով, մնացածը ողողված է կապտականաչավուն երանգների մշուշի մեջ։

Նկարչուհու աշխատանքային իրիկնապահի պատկերման բանաստեղծական ներշնչանքի սկզբնաղբյուրն են հանդիսացել Միսաք Մեծարենցի սքանչելի բանաստեղծություններից հետևյալ տողերը`

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում

Կատեգորիա:1960 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Սեյրան Ջավուկցյան

**Սեյրան Գևորգի Ջավուկցյան** (), հայ քիմիկոս։ Տեխնիկական գիտությունների դոկտոր (1989): ՀՀ ԳԽ պատգամավոր (1990-1995):

## Կենսագրություն
Սեյրան Ջավուկցյանը ծնվել է 1934 թվականի հունիսի 5-ին Շահնազար (այժմ՝ գյուղ Մեծավան՝ Հայաստանի Լոռու մարզում) գյուղում։ 1959 թվականին ավարտել է Երևանի պետական համալսարանը։ 1960-1964 թվականներին աշխատել է Նուրբ օրգանական քիմիայի ինստիտուտում, 1964-1966 թվականներին՝ Կալինինոյի էմալապատման գործարանում, 1970-1975 թվականներին՝ Էլեկտրավակուումային ապարատների ինստիտուտում, 1975-1989 թվականներին՝ Լենինգրադի տեխնոլոգիական ինստիտուտում, 1989-1993 թվականներին՝ Նյութաբանության ԳԱ ձեռնարկության լաբորատորիայի վարիչ, 1993-1998 թվականներին՝ տնօրեն։

Աշխատանքները վերաբերում են գծային ընդարձակման ջերմային բարձրարժեք գործակից ունեցող մետաղների համար ապակենման և սիտալային (ապակեբյուրեղային նյութերի) զոդերի և ծածկերի ստացմանը։

## Քաղաքական գործունեություն
1990-1995 թվականներին եղել է ՀՀ ԳԽ պատգամավոր։ Ընտրվել է ՀՀ ԳԽ կրթության, գիտության, լեզվի և մշակույթի հարցերի մշտական հանձնաժողովի անդամ։ Եղել է «Ազատ խորհրդարանականներ» պատգամավորական խմբի անդամ։

## Տես նաև
* ՀՀ ԳԽ 1-ին գումարման պատգամավորների ցանկ

## Ծանոթագրություններ

Կատեգորիա:Հայ քիմիկոսներ
Կատեգորիա:Տեխնիկական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Հայ քաղաքական գործիչներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:ՀՀ Ազգային ժողովի պատգամավորներ
Գարուն (Աղջիկը պարտեզում)

**«Գարուն»** կամ **«Աղջիկը պարտեզում»**, ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Նկարը գտնվում է Հայաստանի ազգային պատկերասրահում։

Կտավի գունային լուծմամբ նկարչուհին ընդգծել է գարնանային երկու զարթոնք` մեկը բնության, մյուսը` աղջկա։ Կտավը հանդիպում է նաև «Գարուն» անվամբ։

Կտավն ունի 49.5 սմ բարձրություն, 69.8 սմ լայնություն, նյութը՝ կտավ, ստվարաթուղթ, յուղաներկ։

## Նկարագրություն
«Գարուն»  կամ «Աղջիկը պարտեզում» կտավում Արփենիկ Նալբանդյանը պատկերել է բնության զարթոնքը՝ գարուն, ծաղկած ծառեր։ Բնության հետ մեկտեղ զարթոնք է ապրում նաև աղջիկը, և գարունը շարունակվում է նրա մեջ։ Նկարչուհին աղջկան միահյուսել է բնության գեղեցկության հետ՝ ստեղծելով աղջկա հմայիչ, խորհող, երազող կերպարը՝ լի արբունքի, կարոտի, սիրո թախիծով։ Կտավում չկան գունային կոնտրաստներ, վառ գույների արհեստական դասավորումներ։ Նկարչուհին գարունը պատկերել է տոների մեղմ անցումներով։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* «Գարուն (Աղջիկը պարտեզում)» կտավը Հայաստանի ազգային պատկերասրահի կայքում

Կատեգորիա:1960 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Ռուսական Վեներա

**«Ռուսական Վեներա»** (), ռուս նկարիչ Բորիս Կուստոդիևի նկարը։ Հեղինակն այն վրձնել է  1925-1926 թվականներին։

## Նկարագիր
200px|մինի|ձախից|«Պատշգամբում»
Նկարը Կուստոդիևի կողմից ստեղծվել է 1925-1926 թվականին՝ «Պատշգամբում» կտավի հակառակ՝ շուռ տված կողմի վրա, որը նկարվել էր դեռևս 1906 թվականին և պատկերում է նկարչի ընտանիքի թեյախմությունը։

Նկարը վնասվել է Գորկու անվան գեղարվեստական  թանգարանի  ջրածածկ լինելու արդյունքում։ Վերականգնվել է Ի․ Է․ Գրաբարյայի անվան Համառուսական գեղարվեստական գիտավերականգնողական կենտրոնի վերականգնող Պավել Իվանովիչ Բարանովի կողմից։ Նա ջրի հոսքի հետքերը հեռացրել է մեխանիկական եղանակով և լուծույթների օգնությամբ։ Առավել լուրջ խնդիր է եղել ներկային շերտի կորուստը, ինչը լուծվել է ռետուշի մեթոդով։ Հատուկ ենթաշրջանակը վերազինել է այնպես, որ դիտորդները կարողանան տեսնել նաև  կտավի երկրորդ երեսը՝  «Պատշգամբում» նկարով, որում Բորիս Միխայիլովիչը  1906 թվականին պատկերել է իր ընտանիքին։

Նկարը գտնվում է Նիժնի Նովգորոդի պետական գեղարվեստական թանգարանի  հավաքածուում, որտեղ ցուցադրվում է հատուկ ապակե ցուցափեղկում, որպեսզի այցելուները կարողանան տեսնել կտավի երկու երեսը, և, հետևաբար, երկու տարբեր նկարներ։

## Ծանոթագրություններ

## Արտաքին հղումներ
* 

Կատեգորիա:1926 նկարներ
Կատեգորիա:Բորիս Կուստոդիևի նկարներ
Կատեգորիա:Կանանց դիմապատկերներ
Կատեգորիա:Մերկ կանանց պատկերով նկարներ
Տաթևիկ Հայրապետյան

**Տաթևիկ Արմենի Հայրապետյան** (), հայ կուսակցական նախկին գործիչ, «Քաղաքացիական պայմանագիր» կուսակցության նախկին անդամ, «Իմ քայլը» դաշինքից ՀՀ ԱԺ 7-րդ գումարման պատգամավոր, պատմաբան, պատմական գիտությունների թեկնածու։

## Կրթություն
2010 թվականին ավարտել է Երևանի պետական համալսարանի պատմության ֆակուլտետը, 2012 թվականին՝ նույն ֆակուլտետի մագիստրատուրան, 2016 թվականին՝ Հայաստանի գիտությունների ազգային ակադեմիայի Արևելագիտության ինստիտուտի ասպիրանտուրան։

## Աշխատանքային գործունեություն
2017 թվականից դասավանդում է ԵՊՀ պատմության ֆակուլտետում։

2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով որպես «Քաղաքացիական պայմանագիր» կուսակցության ներկայացուցիչ։ Ազգային Ժողովի արտաքին հարաբերությունների մշտական հանձնաժողովի անդամ է։

## Գիտական գործունեություն
Համահեղինակ է մեկ մենագրության, հեղինակ՝ երկու մենագրության, 40-ից ավելի գիտական և վերլուծական հոդվածների։

## Ընտանիք
Ամուսնացած չէ։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Կին պատմաբաններ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ պատմաբաններ
Կատեգորիա:Հայ քաղաքական գործիչներ
Կատեգորիա:Պատմական գիտությունների թեկնածուներ
Կատեգորիա:Քաղաքացիական պայմանագիր կուսակցության անդամներ
Նիկոլայ Ջավադյան

**Նիկոլայ Սարգսի Ջավադյան** (), հայ բժիշկ, սրտաբան։ Բժշկական գիտությունների դոկտոր (1957), պրոֆեսոր (1961): ԽՍՀՄ-ում փորձարարական էլեկտրաֆիզիոլոգիայի հիմնադիրներից։

## Կենսագրություն
Նիկոլայ Ջավադյանը ծնվել է 1913 թվականի հուլիսի 5-ին Դաշբուլաղ (Ադրբեջանի Շաքիի շրջան) գյուղում։ 1937 թվականին ավարտել է Երևանի բժշկական ինստիտուտը։ 1946-1967 թվականներին աշխատել է Մոսկվայի արյունաբանության և արյան փոխներարկման կենտրոնում, միաժամանակ՝ Մոսկվայի 2-րդ պետական բժշկական ինստիտուտներում, 1967-1975 թվականներին՝ Երևանի ճառագայթակենսաբանության բաժանմունքի ախտաբանության ֆիզիոլոգիայի լաբորատորիայի, 1975-1979 թվականներին՝ ԽՍՀՄ բժշկական գիտությունների ակադեմիայի Կլինիկական և փորձարարական վիրաբուժության ինստիտուտի հայկական մասնաճյուղի փորձարարական բաժնի վարիչ։ Եղել է ԽՍՀՄ-ում փորձարարական էլեկտրաֆիզիոլոգիայի հիմնադիրներից։ 1950-1961 թվականներին եղել է Մոսկվայի գլխավոր սրտաբանը։

Աշխատանքները վերաբերում են սրտի հանկարծակի կանգի ժամանակ էլեկտրախթանման միջոցով սրտի վերակենդանացմանը և խանգարված ռիթմի վերականգնմանը (ԽՍՀՄ-ում առաջին անգամ)։ Ստեղծել է սրտի էլեկտրախթանման սարք։ ՀՀ-ում առաջինն է ներդրել ստամոքսաղիքային համակարգի, միզապարկի, ստորին վերջույթների (անոթային ախտահարումների դեպքում) թուլության (ատոնիա) էլեկտրախթանումով բուժման եղանակը։

Մահացել է 2003 թվականի ապրիլի 15-ին, Մոսկվայում։

## Երկեր
* Աղիքների էլեկտրախթանման ֆիզիոլոգիական հիմնավորումը և կլինիկական կիրառումը ետվիրահատական պարեզների ժամանակ (Физиологическое обоснование электростимуляции кишечника и клиническое применение при послеоперационных парезах), Երևան։ Հայկական ՍՍՀ ԳԱ, 1986 (համահեղինակ)։

## Գրականություն
* Айриян А. П. Армянские учёные-медики // Ер., 1998 - ISBN 99930-1-001-7.
* Памяти Николая Саркисовича Джавадяна : биография отдельного лица // Физиология человека : Журнал РАН. — 2003 Том 29, N 6 - ISSN 0131-1646.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ սրտաբաններ
Վեներայի ծնունդը (նկար, Ժերոմ)

**«Վեներայի ծնունդը»**, հայտնի է նաև որպես **«Աստղ»**, **«Բարձրացող Վեներա»**, **«Վեներան դուրս է գալիս ջրից»** (), ֆրանսիացի նկարիչ  Ժան Լեոն Ժերոմի նկարը նյու ժանրում, վրձնել է 1890 թվականին։ Դիցաբանության մեջ սիրո աստվածուհի համարվող Վեներայի ծննդյան մեկնաբանությունն է։ Նկարվել է յուղաներկով՝ 129.5 × 79.5 սմ կտավի վրա։

Վաճառվել է աճուրդում՝ 1991 թվականին։ Ներկայումս գտնվում է մասնավոր հավաքածուում։

## Ծանոթագրություններ

Կատեգորիա:1890 նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Ժան Լեոն Ժերոմի նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Մերկ կանանց պատկերով նկարներ
Պարուհի Թեփելիկյան

**Պարուհի Գաբրիելի Թեփելիկյան** (), հայ նկարչուհի։

## Կենսագրություն
Պարուհի Թեփելիկյանը ծնվել է 1925 թվականին Ալեքսանդրիայում, Մեծ եղեռնից մազապուրծ հայ ընտանիքում։ Հետագայում ընտանիքը տեղափոխվել է Բուխարեստ։ 1946 թվականին հայրենադարձել է։ Ավարտել է Երևանի Փանոս Թերլեմեզյանի անվան գեղարվեստի ուսումնարանը, այնուհետև՝ Երևանի գեղարվեստա-թատերական ինստիտուտի գեղանկարչության բաժինը։ Ստեղծագործություններից գտնվում են Հայաստանի ազգային պատկերասրահում։

Թեփելիկյանն իր բնանկարներում, նատյուրմորտներում ու դիմանկարներում արտահայտել է հայրենիքի հանդեպ տածած կարոտն ու սերը, ինչպես նաև իր նախնիների անցած դժվարին ու հերոսական ճակատագիրը։ Թեփելիկյանը բազմաժանր ստեղծագործող է, անմնացորդ նվիրված արվեստին՝ տոգորված աշխատասիրությամբ, կատարողական վարպետությամբ։

Մահացել է 2008 թվականին։

## Ցուցահանդեսներ
Անհատական ցուցահանդեսներով հանդես է եկել Բոստոնում, Ռումինիայում, Սանտյագոյում, Դամասկոսում, Քյոլնում, Վիեննայում։ 2019 թվականին Երևանում SarGallery պատկերասրահում կազմակերպված «Նուրբ տեսանկյուն» խորագրով ցուցահանդեսում, որտեղ ներկայացվել են քսանից ավելի նկարչուհիների աշխատանքներ, ներկայացվել են նաև Պարուհի Թեփելիկյանի ստեղծագործություններից։

## Ստեղծագործություններ
* Ա. Մռավյանը, Ա. Մյասնիկյանը և Ա. Երզնկյանը, 1970
* Ինքնադիմանկար, 1987
* Կոմպոզիտոր Հ. Դելլալյանի դիմանկարը, 1987
* Բենիկ Պետրոսյանի դիմանկարը, 1984
* Տիկին Մարի, 1994
* Նատյուրմորտ իգդիրյան կարպետով, 2005

## Գրականություն
* *Armenia Art* cultural magazine, 1/2007,  ISSN 1829-0272

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարչուհիներ
Մուցու (Աոմորի)

thumb|right|270px|Մուցուի քաղաքապետարան

, քաղաք Ճապոնիայի Աոմորի պրեֆեկտուրայում։

2017 թվականի փետրվարի 28-ի տվյալների համաձայն՝ քաղաքի բնակչությունը կազմում է 59 807 մարդ, իսկ բնակչության խտությունը՝ 69,2 մարդ/կմ2։ Քաղաքը զբաղեցնում է 864,16 կմ2 տարածք։ Համարվում է Աոմորիի պրեֆեկտուրայի տարածքով ամենամեծ մունիցիպալիտետը։

## Աշխարհագրություն
Մուցուն զբաղեցում է Սիմոկիտա Պենիսուլայի տարածքի մեծ մասը։ Հարավում սահմանակցում է Մուցու ծովածոցին, իսկ հուսիսում՝ Ցուգարու նեղուցին։ Համարվում է Հոնսյու կղզու ամենահյուսիսային քաղաքային բնակավայրը։ Քաղաքի որոշ հատվածներ գտնվում են «Սիմոկիտա Հանտո Քուասի» ազգային պարկի սահմաններում։

### Հարևան բնակավայրեր
*Աոմորի պրեֆեկտուրա
**Կաձամաուրա
**Օմա
**Հիգասիդորի
**Սաի
**Յոկոհամա

## Կլիմա
Մուցւի կլիման ծովային է (Կյոպպենի կլիմաների դասակարգում, *Cfb*), ինչը բավականին հազվադեպ է հանդիպում տարածաշրջանում։ Բնութագրվում է տաք ամառներով և ցուրտ, ձնառատ ձմեռներով։ Միջին տարեկան ջերմաստիճանը 7.2&nbsp;°C է։

## Բնակչություն
Բնակչության շարժը ներկայացված է աղյուսակում։

## Կրթություն
Մուցուում առկա են 13 հանրային տարական դպրոց, 9 միջնակարգ դպրոց և 4 ավագ դպրոց։

### Ավագ դպրոցներ
*Տանաբու ավագ դպրոց
*Օմինատո ավագ դպրոց
*Մուցուի տեխնոլոգիական ավագ դպրոց

## Քույր քաղաքներ
* Փորթ Անջելես, Ամերիկայի Միացյալ Նահանգներ

## Տեսարժան վայրեր
* Օսորե լեռ
* Ուսորի լիճ
* Յագեն դաշտ

## Հայտնի անձինք
*Յույու Ասահինա, մանգակա
*Յուձո Կավասիմա, ռեժիսոր
*Րյու Ֆուձիսակի, մանգակա
*Ֆումի Հոսոկավա, դերասանուհի և մոդել
*Կենիտի Մացույամա, դերասան
*Միցուրու Կոիձումա, ձեռներեց
*Հիրոմու Ակիտա, երաժիշտ

## Ծանոթագրություններ

## Արտաքին հղումներ
*Քաղաքի պաշտոնական կայք 

Կատեգորիա:Ճապոնիայի քաղաքներ
Կատեգորիա:Ճապոնիայի նավահանգստային բնակավայրեր
Recorded Music NZ

**Recorded Music NZ** (նախկինում — **Ձայնագրող ընկերությունների նորզելանդական միություն** (), կրճատ՝ **RIANZ**), ոչ առևտրային կազմակերպություն, որը միավորում է երաժշտական պրոդյուսերներին, ձայնագրման լեյբլներին, վաճառողներին և երաժիշտներին, ովքեր կապված են երաժշտական արտադրանքի վաճառքների հետ Նոր Զելանդիայում։ Անդամությունը Recorded Music NZ-ում բաց է, սակայն առավել մեծ ազդեցություն ունեն «մեծ եռյակի» լեյբլները՝ (Sony, Universal և Warner), մյուս կազմակերպությունները ունեն հաղորդակցված կարգավիճակ։

Մինչ 2013 թվականի հունիս միությունը հայտնի էր որպես «Ձայնագրող ընկերությունների նորզելանդական միություն» (RIANZ): Այդ ժամանակ RIANZ-ը և PPNZ Music Licensing-ը միավորվեցին դառնալով Recorded Music NZ:

Recorded Music NZ-ը հանդիսանում է IFPI-ի անդամ։

## Մրցանակներ
«New Zealand Music Awards» — ежегодная премия Recorded Music NZ-ի ամենամյա մրցանակ, տրվում է ձայնագրման ոլորտում նշանակալի նվաճումների համար, համարվում է Նոր Զելանդիայում առավել հեղինակավոր մրցանակը։ Շնորհվում է 1965 թվականից։

## Չարթեր
Recorded Music NZ-ը հրապարակում է նորզելանդական ալբոմների և սինգլների պաշտոնական չարթեր։ Սինգլների թոփ-40 հաշվարկվում է ինչպես վաճառքների (ներառյալ ներբեռնումներ) արդյունքների հիման վրա, այնպես էլ ռադիոյով հեռարձակումների տվյալների վրա, 3:1 հարաբերակցությամբ։ Տվյալների հավաքագրմամբ զբաղվում է Radioscope գործակալությունը։

Recorded Music NZ-ը նաև հրապարակում է տարեկան չարթեր։

## Ծանոթագրություններ

## Արտաքին հղումներ
* Recorded Music NZ պաշտոնական կայք
* PPNZ պաշտոնական կայք
* Love Music — RIANZ-ի կրթական կայք
* New Zealand Music Awards մրցանակի պաշտոնական կայք
* IFPI կայքը
* Նոզելանդական չարթերի ոչ-պաշտոնական կայք, արխիվներում որոնումների հնարավորությամբ 

Կատեգորիա:Հիթ-շքերթներ
Կատեգորիա:Նոր Զելանդիայի երաժշտություն
Արցախի ֆուտբոլային լիգա 2019

**«Արցախի ֆուտբոլային լիգա 2019»-ը** Արցախի ֆուտբոլի Լիգայի **2-րդ** առաջնությունն է։ Այն սկսվել է 2019 թվականի Մարտի 9-ին։

Առաջնությունը կընթանա 22 փուլով։ Թիմերը միմյանց հետ կմրցեն 2-ական անգամ։ Չեմպիոն կհռչակվի ամենաշատ միավոր վաստակած թիմը։

## Մասնակիցներ

## Մրցաշարային աղյուսակ

## Առաջնության առաջատարները

ImageSize = width:959 height:80
PlotArea = left:3 right:30 bottom:40 top:0
Period = from:0 till:22
ScaleMajor = unit:year increment:1 start:1
TimeAxis = orientation:horizontal
Colors =
  id:Արցախ  value:orange
  id:Ավո  value:yellow
  id:Լեռնային  value:red
  id:Ասկերան  value:blue
PlotData=
  bar:Position width:15 color:white align:center

  from:0 till:1 shift:(0,19) text:"Արց Մ-21" color:Արցախ
  from:1 till:2 shift:(0,19) text:"Ավո" color:Ավո
  from:2 till:3 shift:(0,19) text:"Լեռ. Արց" color:Լեռնային
  from:3 till:5 shift:(0,19) text:"Ավո" color:Ավո
  from:5 till:10 shift:(0,19) text:"Լեռնային Արցախ" color:Լեռնային
  from:10 till:13 shift:(0,19) text:"Բերդ Ասկերան" color:Ասկերան


## Արդյունքներ

## Ծանոթագրություններ

Կատեգորիա:2018-19 եվրոպական ֆուտբոլային լիգաներում
Կյուրիկյանների տոհմածառ

**[[Կյուրիկյաններ]]ի** հայկական թագավորական հարստությունը իշխել է Տաշիր-Ձորագետի թագավորությունում, 10-12-րդ դարերում, սերվել են Բագրատունիների թագավորական հարստությունից։ Հարստության հիմնադիրն է Հայոց արքա Աշոտ Գ Ողորմածի որդի Գուրգենը (վերջինիս անունը տեղական բարբառով հնչել կամ կոչվել է նաև «Կյուրիկե», որից էլ՝ տոհմանունը)։

## Տաշիր-Ձորագետի թագավորություն

1․ **[[Գուրգեն Ա Բագրատունի]]** (Կյուրիկե Ա, Դերենիկ), Աշոտ Գ Ողորմածի որդին, Սմբատ Բ և Գագիկ Ա թագավորների եղբայրը։ Ստացել է Տաշիրը, Ձորագետը, Կայենը, Կայծոնը, Սոմխեթը և այլ շրջաններ։ Գուրգենը Լոռիի անկախ և ինքնուրույն իշխանության առաջին իշխանն էր։ Հիմնադիրն է Կյուրիկյան Բագրատունիների թագավորության (10-րդ դար), որի սկիզբը Մխիթար Այրիվանեցին դնում է 981 թվականին և Գուրգենին համարում Վրաց թագավոր, սակայն այդ թվականը համարվում է սխալ։ Ըստ Սմբատ Բ թագավորի հրովարտակի, Տաշիրի թագավորության սկիզբը համարվում է 979 թվականը։

Անկախ թագավորել է Լոռիում և շրջակա գավառներում, 979-989 թվականներին։

Սանահինի վանական համալիրի գլխավոր՝ Ամենափրկիչ եկեղեցու արևելյան պատի վերին ծայրին, քարի վրա քանդակված են Գուրգեն Ա-ի և նրա եղբայրը՝ Սմբատ Բ-ի քղանցքավոր հանդերձներով և սրածայր գլխարկներով պատկերները։ Նրանք ձեռքերի վրա կրում են Ամենափրկիչ եկեղեցու փոքրիկ կաղապարը, իսկ քարի ճակատին արձանագրված է․

«Կիւրիկե թագաւոր և Սմբատ թագաւոր»։

## Արքայական դամբարան
Սանահինի վանական համալիրի գլխավոր՝ Ամենափրկիչ եկեղեցու արևելյան պատի տակ, արտաքուստ, գտնվում է եռանկյունաձև քարից պատրաստված գեղեցիկ գերեզմանաքար։ Գերեզմանաքարի մի անկյունում գրված է․
«Այս է հանգիստ Գուրգէնայ, որդւոյ Աշոտայ Ողորմածին»։

Գուրգեն թագավորի դամբարանի կողքին է եղել նաև նրա որդու՝ Տաշիր-Ձորագետի երկրորդ գահակալ Դավիթ Անհողինի գերեզմանը, բայց ներկայումս տապանաքարը բացակայում է։ Երկու արքաների դամբարանների վրա եղել են երկու կամարաձև ծածկված խորաններ, որը 1836 թվականին Հովհաննես եպիսկոպոս Տեր-Բարսեղյանը քանդել է տվել և քարերը օգտագործել եկեղեցու ավերված մասերի վերանորոգման վրա։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1942, Հատոր 1, Ցուցակ 1, Էջ 515․
* «Հայոց անձնանունների բառարան», Հրաչյա Աճառյան, Երևան, 1944, Հատոր 2, Ցուցակ 1, Էջ 638-639․ 
* «Ազգագրական հանդես», Թիֆլիս, 1898, հատոր Գ, էջ 293-294․
* «Ազգագրական հանդես», Թիֆլիս, 1898, հատոր Է, էջ 384․
* «Մխիթարայ Այրիվանեցւոյ Պատմութիւն ժամանակագրական», Սանկտ-Պետերբուրգ, 1867, էջ 71 (13-րդ դար)․
* «Լօռիի Կիւրիկեան թագաւորներու պատմութիւնը», Ղևոնդ Մովսիսյան, Վիեննա, 1923, էջ 24, 26-28․

## Արտաքին հղումներ
* «Լօռիի Կիւրիկեան թագաւորներու պատմութիւնը», Ղևոնդ Մովսիսյան, Վիեննա, 1923
* «Հայ Բագրատունեաց ճիւղագրութիւնը ծանօթութիւններով», Յ. Մարկուարտ։ Թարգմ.՝ Հ.Մ. Հապոզեան.- Վիեննա։ Մխիթարեան տպարան, 1913.

Կատեգորիա:Բագրատունիներ
Կատեգորիա:Կյուրիկյաններ
Օլդենբուրգցու ամառանոց (Քարե կղզի)

**Օլդենբուրգցու ամառանոց** (, այլ անվանումը՝ **Դոլգորուկովի ամառանոց**, ), Ռուսաստանի Սանկտ Պետերբուրգ քաղաքի Քարե կղզում գտնվող ռուսական կլասիցիզմի ժամանակաշրջանի փայտե ճարտարապետության կարևորագույն հուշարձաններից մեկը, որը 1831-1833 թվականներին կառուցել է ճարտարապետ Սմարագդ Լոգինովիչ Շուստովը։

*Հասցեն՝* Սանկտ Պետերբուրգ, Փոքր Նևկայի առափ, 11։

## Պատմություն
Ամառանոցը կառուցվել է արքունիքի ախոռապետ իշխան Վլադիմիր Դոլգորուկովին պատկանած հողամասում և 1833 թվականին, անմիջապես շինարարության ավարտից հետո, վաճառվել է արքայազն Պետեր (Պյոտր) Գեորգիևիչ Օլդենբուրգցուն։

Տունը գտնվում է երկու թեքամուտքով բարձր հարթակի վրա։ Սա քառակուսի հատակագծով շինություն է, որի կենտրոնում կա հյուրասենյակներով շրջապատված դահլիճ-ռոտոնդա։  Կենտրոնական դահլիճը թեք գմբեթի տակ է, որմնասյուներով բաժանվում է երկու հարկի և զարդարված է բուսանախշերով։ Շուստովի նախագծի համաձայն՝ երեք ճակատները զարդարված էին մատնեքավոր դորիական սյուներ ունեցող նախամուտքերով, որոնց հենվում էին երկրորդ հարկի պատշգամբները։ Մեծ կիսաշրջանաձև պատուհանները զարդարում էին գլխավոր ճակատը։

1830-ական թվականների վերջին - 1840-ական թվականների սկզբին ճարտարապետ Անդրեյ Շտակենշնայդերը մասամբ վերակառուցել է շենքը և վերադեկորավորել ներսույթները։ Բացի այդ, Շտակենշնայդերի նախագծով, Փոքր Նևկա գետի առափի կողմից կառուցվել է պարիսպ (1836 թվականին) և իշխանին սպասարկող անձնակազմի ու թիկնազորի համար կարմիր աղյուսից կառուցվել է կողաշենք։

1928 թվականին Օլդենբուրգցու ամառանոցը, բնակարաններ ստեղծելու նպատակով, վերահատակագծվել է՝ ոչնչացնելով ներքին հարդարման մեծ մասը։ 1930 թվականին հրդեհից տուժել է տան գմբեթը, որը վերականգնվել է 1936-1937 թվականներին։ 1978 թվականին հանրակացարանի վերածված տանը կրկին հրդեհ է բռնկվել, այրվել են գմբեթը և կենտրոնական մասը։ 1982 թվականին այն ամբողջությամբ ապամոնտաժվել է և նորից կառուցվել է այլ նյութով՝ փայտե երեսվածքով։ Աշխատանքներն ավարտվել են 1989 թվականին։

2017 թվականին նախատեսվում էր ամառանոցի և հարակից այգու սեփականաշնորհումը։

## Ծանոթագրություններ

Կատեգորիա:1833 հիմնադրումներ
Կատեգորիա:Կլասիցիզմի ճարտարապետություն
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սանկտ Պետերբուրգի ճարտարապետական հուշարձաններ
Դարյա Տիմոշենկո

**Դարյա Տիմոշենկո** (, ), ռուս գեղասահորդ-մենասահորդուհի։ 1999 թվականի Աշխարհի չեմպիոն պատանիների կարգում։ Ավելի ուշ սկսեց հանդես գալ՝ ներկայացնելով Ադրբեջանը։ Երեք անգամ դարձել է Ադրբեջանի չեմպիոն և երեք անգամ ներկայացրել է տվյալ երկիրը Եվրոպայի և աշխարհի առաջնություններում։ Միջազգային դասի Ռուսաստանի սպորտի վարպետ։

Սպորտային կարիերայի ավարտից հետո աշխատում է Ռուսաստանում։

## Կենսագրություն
Դարյա Տիմոշենկոն ծնվել է 1980 թվականի օգոստոսի 1-ին Մոսկվայում։ 4 տարեկանից սկսած զբաղվում է գեղասահքով տարբեր մարզիչների մոտ՝ ԲԿՄԱ-ով։ Միջազգային ասպարեզում դեբյուտը 1997 թվականին էր։ 1999 թվականին աշխարհի պատանեկան առաջնությունում նրա դեբյուտը նշանավորվեց ոսկե մեդալով։ Սակայն հաջորդ առաջնությունում չկարողացավ լինել նույնիսկ պոդիումում։ Հասկանալով,որ ռուսական թիմում տեղ չունի, որոշում է հանդես գալ՝ ներկայացնելով Ադրբեջանը։

Նոր երկրում նրա դեբյուտը 2002 թվականին էր և հանդես է եկել մինչև 2005 թվականը։ Կովկասյան հանրապետությունը ներկայացնելով՝ առանձնակի հաջողությունների չհասավ։ Այնուհետև հետևեց որոշումը՝ ավարտել սպորտային կարիերան։

Սպորտային կարիերայի ավարտից հետո աշխատում է որպես մարզիչ Ռուսաստանի մայրաքաղաքում։ Մոսկվայում ավարտել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանը։

## Սպորտային ձեռքբերումներ
##### Ներկայացնելով Ռուսաստանը.

##### Ներկայացնելով Ադրբեջանը

## Ծանոթագրություններ

## Արտաքին հղումներ

Կատեգորիա:Աշխարհի չեմպիոններ
Կատեգորիա:Ռուսաստանի սպորտի վարպետներ
Բռնցքամարտի Ռուսաստանի առաջնություն 2013

**Բռնցքամարտի Ռուսաստանի առաջնություն 2013**, անցկացվել է 2013 թվականի նոյեմբերի 21-ից 30-ը Խաբարովսկ քաղաքում։

## Մեդալակիրներ

## Արտաքին հղումներ
* 

Կատեգորիա:2013 բռնցքամարտում
Կատեգորիա:Բռնցքամարտի Ռուսաստանի առաջնություններ
Հայրենական մեծ պատերազմում զոհվածների հուշարձան (Կրասնի Սուլին)

**Հայրենական Մեծ պատերազմում զոհվածների հուշարձան** (), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Նեսվետայ ՊՇԷԿ միկրոշրջանում ()։ Հուշարձանը եղբայրական գերեզմանի վրա տեղադրվել է 1958 թվականին։

## Պատմություն
Զոհված զինվորների հուշարձանը եղբայրական գերեզման է, որը գտնվում է Կրասնի Սուլին քաղաքի Նեսվետայ ՊՇԷԿ միկրոշրջանում։ 1958 թվականի ապրիլի 14-ին, Ժողովրդական պատգամավորների քաղաքային խորհրդի գործադիր կոմիտեի որոշմամբ, գերեզմանի վրա տեղադրվել է երկու պատկերաքանդակով երկաթբետոնե տիրաժային հուշարձան։

Քարե պատվանդանի չափսեր են 1,5 մետր × 1,5 մետր, բարձրությունը՝ 2,5 մետր։ Այս հուշարձանը տեղադրվել է Հայրենական մեծ պատերազմի ընթացքում 1943 թվականին քաղաքի պաշտպանության ժամանակ զոհված զինվորների հիշատակին։

Պատվանդանի վրա արված է հետևյալ մակագրությունը. *«1941-1945 թվականներ»*։

Հուշատախտակի վրա գրված է. *«Հավերժ փա՜ռք հերոսներին»* և թվարկված են խորհրդային բանակի 16 զոհված սերժանտների և զինվորների ազգանունները.

Պսկովսկի Ն. Ֆ.
Բիլենկո Գ. Զ.
Բաբիչև Ի. Դ.
Վորոբյով Պ. Մ.
Գանժա Գ. Մ.
Գրաչով Ի. Լ.
Իգումնով Դ. Ա.
Կոնովալով Ա. Պ.
Կոնցեդալով Ա. Գ.
Կոսուլին Վ. Ա.
Լակոմկին Ն. Մ.
Լոպազով Գ. Գ.
Տրոցենկո Մ. Ն.
Ուսենկո Գ. Ս.
Չերվյակով Վ. Ա.
Նամյատով Ա. Ի.

Հեռավորությունը քաղաքի կենտրոնից 4,45 կմ է։

## Ծանոթագրություններ

Կատեգորիա:1958 հիմնադրումներ
Կատեգորիա:Կրասնի Սուլինի տեսարժանություններ
Բռնցքամարտի Ռուսաստանի առաջնություն 2014

**Բռնցքամարտի Ռուսաստանի առաջնություն 2014**, անցկացվել է 2014 թվականի օգոստոսի 21-ից 30-ը Դոնի Ռոստով քաղաքում։

## Մեդալակիրներ

## Արտաքին հղումներ
* 

Կատեգորիա:2014 բռնցքամարտում
Կատեգորիա:Բռնցքամարտի Ռուսաստանի առաջնություններ
Կուրոիսի

right|thumb|270px|Կուրոիսիի քաղաքապետարան
right|270px|thumb|Աոնի օնսենը Կուրոիսիի լեռներում

, քաղաք Ճապոնիայի Աոմորի պրեֆեկտուրայում։

2017 թվականի հոկտեմբերի 1-ի տվյալների համաձայն՝ քաղաքի բնակչությունը կազմում է 32 260, իսկ բնակչության խտությունը՝ 150 մարդ/կմ2։ Քաղաքը զբաղեցնում է 217,05 կմ2 տարածք։

## Աշխարհագրություն
Կուրոիսին գտնվում է Աոմորի պրեֆեկտուրայի արևմտյան հատվածում։ Քաղաքի որոշ հատվածներ գտնվում են Կուրոիսի Օնսենկյո պրեֆեկտուրական ազգային պարկի սահմաններում։

### Կլիմա
Քաղաքի կլիման խոնավ ցամաքային է։ Բնութագրվում է տաք, կարճ ամառներով և երկար ու ցուրտ, նաև ձնառատ ձմեռներով։ Կուրոիսիի միջին տարեկան ջերմաստիճանը  9.6&nbsp;°C է։ Միջին տարեկան տեղումների քանակը կազմում է 1343&nbsp;մմ։ Սեպտեմբերը համարվում է ամենախոնավ ամիսը։ Ամենատաք ամիսն է համարվում օգոստոսը (23.3&nbsp;°C), իսկ ամենացուրտը՝ հունվարը (-2.9&nbsp;°C):

### Հարևան բնակավայրեր
*Աոմորի պրեֆեկտուրա
**Աոմորի
**Հիրակավա
**Ֆուձիսակի
**Ինակադատե

## Բնակչություն
Քաղաքի բնակչության շարժը ներկայացված է աղյուսակում։

## Կրթություն
Կուրոիսիում առկա են 9 տարրական հանրային դպրոցներ և 2 ավագ դպրոց։ Քաղաքում կա նաև հատում կրթական ավագ դպրոց, որը կարգավորվում է պրեֆեկտուրայի կողմից։

## Տրանսպորտ
### Երկաթուղի
*22px  Կոնան երկաթուղային ընկերություն - Կոնան գիծ
** Կուրոիսի - Սակաիմացու

### Մայրուղիներ
*20px|link=|alt= Տոհոկու ճեպուղի 
:102 համարի մայրուղի
:394 համարի մայրուղի

## Քույր քաղաքներ
* Վենաթչե, Ամերիկայի Միացյալ Նահանգներ, 1971 թվականից
* Յոնչհոն, Հյուսիսային Գյոնգսանգ, Հարավային Կորեա, 1984 թվականից

## Տեսարժան վայրեր
*Կուրոիսի Նեպոտա փառատոն
*Նակամատի Կոմիսե փողոց
*Նականո Միմիձի լեռ
*Ցուգարու ազգային արվեստի կենտրոն

## Հայտնի անձինք
*Ուջակու Ակիտա, գրող
*Տակահիտո Կուդո, պրոֆեսիոնալ բեյսբոլիստ
*Նյանգո Ստար, ռոք երաժիշտ

## Ծանոթագրություններ

## Արտաքին հղումներ
Քաղաքի պաշտոնական կայք 

Կատեգորիա:Ճապոնիայի քաղաքներ
Բռնցքամարտի Ռուսաստանի առաջնություն 2015

**Բռնցքամարտի Ռուսաստանի առաջնություն 2015**, անցկացվել է 2015 թվականի նոյեմբերի 20-ից 29-ը Սամարա քաղաքում։

## Մեդալակիրներ

## Արտաքին հղումներ
* 

Կատեգորիա:2015 բռնցքամարտում
Կատեգորիա:Բռնցքամարտի Ռուսաստանի առաջնություններ
Զոհված զինվորների հուշարձան (Կրասնի Սուլին)

**Զոհված զինվորների հուշարձան** (), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կազաչի միկրոշրջանում ()։ Հուշարձանը եղբայրական գերեզմանի վրա տեղադրվել է 1957 թվականին։

## Պատմություն
Հուշարձանը Քաղաքային խորհրդի գործադիր կոմիտեի որոշմամբ տեղադրվել է 1957 թվականի մայիսի 9-ին Գագարինի փողոցում Կրասնի Սուլինի Կազաչի ավանում (միկրոշրջան)։ Այն գտնվում է քաղաքացիական գերեզմանոցում։

Հուշարձանը կանգնեցվել է 1918 թվականին քաղաքը սպիտակգվարդիականներից ազատագրելու ժամանակ զոհվածների հիշատակին։ Այդ ժամանակ զոհվել է խորհրդային բանակի 15 զինվոր, 1 սպա։

1918 թվականի փետրվարի 11-ին Կալեդինի ջոկատներից Ա. Վ. Մոկրոուսովի հրամանատարությամբ Սևծովյան նավաստիների ջոկատի կողմից Սուլինի ազատագրումից հետո ավանում ձևավորվել է Սուլինի 1-ին սոցիալիստական ջոկատը։ Մետաղագործները և հանքագործները անձնվիրաբար պայքարել են Կրասնովի և Դենիկինի սպիտակգվարդիական զորամիավորումների դեմ։ Այդ պայքարում սպանվել են շատ բնակիչներ։ Հերոսների պատվին քաղաքում կառուցվել է հուշարձան, որը գտնվում է Կազաչի միկրոշրջանի գերեզմանոցում։

1943 թվականին, քաղաքи գերմանական օկուպացիայի ժամանակ, նույն գերեզմանում թաղվել է ևս 18 մարդ։

Հուշարձանի առջևի մասում փակցված տախտակին գրված է. *«Հավերժ փառք մեր Հայրենիքի ազատության և անկախության համար պայքարում ընկած հերոսներին»*։

Ավելի ներքև զոհված զինվորների ցանկով տախտակն է. *«Այստեղ թաղված են 1918 թվականին Սուլինի սոցիալիստական գնդի կարմիրբանակայինները և 1943 թվականի Խորհրդային բանակի զինվորները»*.

Նոսով Վ. Ս.՝ հեղափոխական ջոկատի հրամանատար
Դոնցով՝ ջոկատի հրամանատար
Պրիեմչենկո Կ.՝ հետևակային հետախուզության հրամանատար
Դորոֆեև Դ.՝ ենթասպա
Նովիկով Ռ. Մ.՝ կարմիրբանակային
Տոլստոռեբրով Տ.՝ կարմիրբանակային
Սիրոլոմոլոտով Ի.՝ կարմիրբանակային
Կոստրոբին Ս.՝ կարմիրբանակային
Կովալյովա Մ. Ս.՝ կարմիրբանակային
Անիսիմովա Ա. Պ.՝ կարմիրբանակային
Տիսլենկո Մ. Ս.՝ կարմիրբանակային
Սիմոնով Ա.՝ կարմիրբանակային
Սկորոպուպով Ս. Գ.՝ կարմիրբանակային
Մանցև Ֆ.՝ կարմիրբանակային
Կուտիլով Ի. Ի.՝ Հայրենական մեծ պատերազմի կարմիրբանակային
Ինոզեմցև՝ լեյտենանտ

Մյուսների անունները պարզված չեն։

## Ծանոթագրություններ

Կատեգորիա:1957 հիմնադրումներ
Կատեգորիա:Կրասնի Սուլինի տեսարժանություններ
Ծովերի ցասումը (նկար)

**«Ծովերի ցասումը»** (), հայ ծովանկարիչ Հովհաննես Այվազովսկու նկարներից։ Հեղինակը կտավը վրձնել է 1886 թվականին։ Յուղաներկով կտավի չափերն են՝ 70,1 × 110 սմ։

Այսօր «Ծովերի ցասումը» ստեղծագործությունը գտնվում է մասնավոր հավաքածուում։

## Նկարագիր
«Ծովերի ցասումը» ստեղծագործությունում Հովհաննես Այվազովսկին պատկերել է փոթորկոտ ծովը ժայռերի մոտ, որոնց ուրվագծերը կորչում են խավարում։ Փոթորկալի ծովը միահյուսված է երկնքին, որտեղ ամպրոպ է։ Մուգ ամպերից փայլատակում են շանթերը։ Ալիքները բախվում են բարձր ափերին և գահավիժում ներքև։ Փոթորկահույզ մթնոլորտը, ծովի ցասումը Այվազովսկին այնպես է նկարել, կարծես դիտողը լսում է ափերի շառաչն ու կայծակների որոտը։

Առաջին պլանի ձախ կողմում նկարիչը նավակ է վրձնել, որտեղ մարդիկ են պատկերված։ Վերջիններս փրկվել են նավի խորտակումից։ Նրանցից մեկը ձեռքով դեպի ափն է ցույց տալիս, մյուսները թիավարում են։

Նկարի գունապնակում հիմնականում մուգ երանգներ են օգտագործված։ Կտավը ստեղծված է սառը և տաք մոխրագույն, մուգ կապույտ և դեղնավուն-դեղնակարմիր երանգներով։


Պատկեր:Fragment boat with people.jpg|Մարդկանցով նավակ
Պատկեր:Fragment oblaka i molnii.jpg|Ամպեր և կայծակներ
Պատկեր:Fragment sign on front.jpg|Դիմերեսի ստորագրություն
Պատկեր:Fragment back sign.jpg|Ստորագրությունը նկարի հակառակ կողմին


## Առանձնահատկություններ  տեխնիկա
«Ծովերի ցասումը» կտավը ստեղծելիս հեղինակը օգտագործել է բարդ տեխնիկա։ Սկզբից Այվազովսկին գրունտի վրա գրաֆիտային մատիտանկարն է արել, հետո մի քանի շերտ ներկեր՝ տարբեր մշակման և ուղղվածության, ինչպես նաև թափանցաներկում, արտացոլում, տարբեր ձևի վրձնահարվածներ։

Կտավը ստեղծվել է մի քանի փուլով։ Հիմնական նկարումն արված է մեծ վրձնահարվածներով՝ միջին խտության։ Հետո նկարվել են փոքր դետալները։ Լուսավոր ծայրերը նկարված են թավամազ վրձնի կարճ քսումով՝ շատ լավ արտացոլելով կլոր ձևերը։ Որոշ հատվածներ՝ ջրի փրփուր, ալիքներ, ժայռերից թափվող ջրեր նկարված են կիսաթափանցիկ սպիտականերկի թափանցաներկումով։ Մարդկանց ֆիգուրները ստեղծված են երկնագույն, զմրուխտե, կարմիր, կավաքարագույն ներկերով։

Հետազոտությունները փաստել են, որ հեղինակը չի օգտագործել հազվագյուտ ներկեր։

## Պատմություն
Հովհաննես Այվազովսկին «Ծովերի ցասումը» ստեղծագործությունը վրձնել է 1886 թվականին։ Կտավը գտնվել է Գերմանիայի իշխանական հավաքածուում։ 2007 թվականին սեփականատերը, որը այն ձեռք էր բերել դեռևս 1940-ական թվականներին վերոնշյալ հավաքածուից, կտավը վաճառքի ներկայացրեց Սոթբիս աճուրդի տանը՝ Լոնդոնում։

2007 թվականի նոյեմբերի 8-ից ցուցադրվել է Մոսկվայի Պետական պատմական թանգարանում։

2007 թվականի նոյեմբերի 26-ին «Ծովերի ցասումը» կտավը Լոնդոնում վաճառվել է Սոթբիս աճուրդի տանը՝ 513,3 հազար ֆունտով։

Այսօր գտնվում է մասնավոր հավաքածուի կազմում։

## Ծանոթագրություններ

Կատեգորիա:1886 նկարներ
Կատեգորիա:Հովհաննես Այվազովսկու նկարներ
Կատեգորիա:Մասնավոր հավաքածուներում գտնվող նկարներ
Տունը ծառերի տակ

**«Տունը ծառերի տակ»** (), ֆրանս-իտալական համատեղ հոգեբանական ֆիլմ-դրամա, որը նկարահանվել է ըստ Արթուր Կավանոյի «Երեխաները գնացին» վեպի հիման վրա։ Թրիլերը ցուցադրվել է 1971 թվականին Կաննի կինոփառատոնի ոչ մրցութային ծրագրում։ Ֆիլմի ռեժիսորը Ռենե Կլեմանն է։

## Սյուժե
Ջիլն ու Ֆիլիպը ամերիկացի ամուսիններն են, որոնք ունեն երկու երեխա և ապրում են Փարիզում։

Ջիլը հիասթափությամբ իմանում է, որ համակարգիչների մասնագետ իր ամուսինն անսպասելիորեն որոշում է ազատվել աշխատանքից։ Վերջինս աշխատում է խոշոր արդյունաբերական ընկերությունում։ Միաժամանակ ամուսինը չի ցանկանում, որ իր աշխատանքից ազատվելու լուրը կինն իմանա։ Այսպես թե այնպես Ջիլը պատրաստ է համակերպվել դրա հետ, բայց երբ նրանց երեխաներին առևանգում են անհայտ անձինք, նրան ոչինչ չի մնում, քան հասկանալ, թե ինչ պատմության մեջ է ընկել Ֆիլիպը։

## Դերերում
*Ֆեյ Դանաուեյ - Ջիլ
*Ֆրենկ Լանջելա - Ֆիլիպ
*Մորիս Ռոնե - մարդ կազմակերպությունից
*Բարբարա Պարկինս - Սինտիա
*Ռայմոն Ժերոմ - կոմիսար Շեմել
*Ժերար Բյուր - հոգեբույժ
*Քարեն Բլանգերնոն - միսս Հանսեն
*Միշել Լոուրի - Քատի
*Պատրիկ Վինսենտ - Պատրիկ
*Պատրիկ Դևեր և Ռոման Բուտեյ - թափառաշրջիկներ

## Ծանոթագրություններ

## Արտաքին հղումներ
*  
* 

Կատեգորիա:1970-ականների անգլերեն ֆիլմեր
Կատեգորիա:1971 դրամա ֆիլմեր
Կատեգորիա:1971 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսիական թրիլեր ֆիլմեր
Youth (ալբոմ)

**Youth**, հարավկորեական BTS բոյբենդի ճապոնական երկրորդ ստուդիական ալբոմը։ Թողարկվեկ է 2016 թվականի սեպտեմբերի 7-ին։ Բաղկացած է 13 երգից։

## Առևտրային հաջողություններ
Թողարկումից հետո առաջին օրը վաճառվել է 44 547 օրինակ, դրա համար էլ նրանց դեբյուտը տեղի է ունեցել *[[Oricon Daily Album Chart]]*-ում։ Ավելի ուշ վաճառքն անցավ 100 հազարի շեմը, որի համար էլ ստացավ ոսկե սերտիֆիկացում։

## Երգերի ցանկ

## Չարթեր

## Վաճառք և սերտիֆիկացում

## Ծանոթագրություններ

## Արտաքին հղումներ
* 
* 
* 

Կատեգորիա:2016 ալբոմներ
Կատեգորիա:BTS խմբի ալբոմներ
Բռնցքամարտի Ռուսաստանի առաջնություն 2016

**Բռնցքամարտի Ռուսաստանի առաջնություն 2016**, անցկացվել է 2016 թվականի նոյեմբերի 21-ից 29-ը Օրենբուրգ քաղաքում։

## Մեդալակիրներ

## Արտաքին հղումներ
* 

Կատեգորիա:2016 բռնցքամարտում
Կատեգորիա:Բռնցքամարտի Ռուսաստանի առաջնություններ
Բահադուր Աբդի

**Բահադուր Աբդի** (, ), իրանցի ֆուտբոլիստ, կիսապաշտպան։ Հանդես է գալիս Իրանի «Սանատ Նաֆտ» ակումբում։

## Ակումբային կարերիա
2004/05 խաղաշրջանում Բահադուր Աբդին հանդես է եկել «Պասարգադ Թեհրան» ակումբում, 2005-ից 2007 թվականներին՝ «Սորխպուշան» ակումբի կազմում. վերջինս այդ ժամանակ մասնակցում էր Ազադեգան լիգային։ 2007 թվականի ամռանը տեղափոխվել է «Պերսեպոլիս», որտեղ իր նորամուտն է նշել բարձրագույն առաջնությունում։

2009 թվականի աշնանը Աբդին պայմանագիր է ստորագրել Բուշիր քաղաքի «Շահին» ակումբի հետ, իսկ մեկ տարի անց տեղափոխվել է Թեհրանի «Ռահ Ահան» ֆուտբոլային ակումբ, որի կազմում հանդես է եկել հետագա 6 տարիների ընթացքում։ 2012 թվականի մայիսի 6-ին «Պերսեպոլիս» ակումբի դեմ խաղում դարձել է հեթ-տրիկի հեղինակ. խաղն անց էր կացվում Պրո-լիգա 2011-12-ի նախավերջին փուլում։

Ըստ 2015/16 խաղաշրջանի արդյունքի «Ռահ Ահանը» դուրս է մնացել Պրո-լիգայից, իսկ Աբդին տեղափոխվում է «Պայկան»` վերադառնալով Իրանի ֆուտբոլի բարձրագույն լիգա։ 2017 թվականի հունվարին պայմանագիր է կնքել Աբադան քաղաքի «Սանատ Նաֆտ» ակումբի հետ։

## Ծանոթագրություններ

## Արտաքին հղումներ
* 
* 
* Պրոֆիլը persianleague.com կայքում

Կատեգորիա:Իրանցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Փոքրիկ Շեգոն

**«Փոքրիկ Շեգոն»** (), խորհրդային նկարված մուլտֆիլմ, որ ստեղծվել է աֆղանական ժողովրդական հեքիաթների մոտիվներով 1956 թվականին։ Սցենարը գրել է Յուլիան Սոլովյովը․ մուլտֆիլմը կինեմատոգրաֆում նրա առաջին աշխատանքն է։

## Սյուժե
Մուլտֆիլմը պատմում է փոքրիկ Շեգո ուլիկի մասին, որն իր մոր հետ ապրում է բարձր լեռան գագաթին։ Մի անգամ չար Բորենին որոշում է ուտել ուլիկին, սակայն մայրիկը պաշտպանում է որդուն և հաղթում Բորենուն՝ նրան ցած նետելով քարափից։ Բայց չար բորենին շատ է ուզում ուտել Շեգոյին և որոշում է վրեժ լուծել ու կրկնել իր փորձը արդեն վագրի օգնությամբ՝ ասելով նրան, թե նրա հիվանդ թաթին կօգնի միայն Շեգո ուլիկի կողոսկրը։ Խեղճ Շիձա այծին գերի են վերցնում այն պայմանով, որ եթե ուլիկը չհայտնվի վագրի քարայրում մինչև արևի մայր մտնելը, նրա փոխարեն կզոհվի մայրը։ Բայց ուլիկին փրկում են նրա ընկերները՝ Թութակը՝ պատմությունը ներկայացնողն ու Վագրի գլխավոր խորհրդատուն ու խոզուկ բժիշկ Սաբեն։ Շեգոն հասցնում է նախքան արևի մայր մտնելը նամակը տանել վագրին, որում ասվում էր, թե բորենին խաբել է և բուժվելու համար պետք է ուտել նրա ստախոս լեզուն։ Չարագործը վախից ընկնում է անդունդն ու զոհվում։ Վերջում բժիշկն իսկապես բուժում է վագրին, իսկ ուլիկն ու մայրը նորից միասին են։

## Ստեղծողներ

## Դերերը հնչյունավորել են
* Դերասանները տիտրերում նշված չեն, բայց նրանց կարելի է ճանաչել ձայնից։

## Մրցանակներ
* 1957 – Երեխաների ու պատանիների համար նախատեսված ֆիլմերի միջազգային փառատոնի դիպլոմ Վենետիկում

## Վերաթողարկում
1990-ական թվականների կեսերին մուլտֆիլմը թողարկվել է տեսաերիզներով «Լավագույն խորհրդային մուլտֆիլմեր» () Studio PRO Video-ի կողմից և «Союз» ստուդիայի ընծայական հրատարակություններում։
Մուլտֆիլմը նաև բազմիցս թողարկվել է DVD-ով մուլտֆիլմերի տարբեր հավաքածուներում, օրինակ՝
* *«Կախարդական գանձ» ()*, Դմիտրի Բաբիչենկոյի ֆիլմեր, Սոյուզմուլտֆիլմ, DVD, տարածող՝ «Крупный план», սկավառակում ընդգրկված ֆիլմեր՝ «Կախարդական գանձ» (, 1950), «Գարնանային մեղեդիներ» (, 1946), «Վալիդուբ» (, 1952), «Լյու եղբայրներ» (, (1953), «Փոքրիկ Շեգոն» (1956), «Լուսատտիկ № 1» (, 1960)։

## Գրականություն
* .

## Ծանոթագրություններ

## Արտաքին հղումներ
* Мультипликационный фильм «Маленький Шего» // Культурный фонд Юлиана Семёнова
* 
* 
* «Փոքրիկ Շեգոն» մուլտֆիլմը Յութուբում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ակադեմիկոս Կարո Ղաֆադարյանի դիմանկարը (Արփենիկ Նալբանդյան)

**«Ակադեմիկոս Կարո Ղաֆադարյանի դիմանկարը (Արփենիկ Նալբանդյան)»**, ՀԽՍՀ վաստակավոր նկարիչ Արփենիկ Նալբանդյանի 1962 թվականին ստեղծած կտավը։ Կտավը գտնվում է ընտանեկան հավաքածուում։

## Պատմություն
Կտավում պատկերված է ակադեմիկոս, հնագետ Կարո Ղաֆադարյանը՝ շրջապատված նրան հարազատ հնագիտական առարկաներով, փոքր ինչ թեքված դիրքով, արմունկով հենված առաջին պլանում գտնվող սեղանին, իսկ ետևում՝ իրերով լեցուն պահարանն է։

Նկատելի է նկարչուհու ջերմ վերաբերմունքը իր ստեղծագործության հերոսի նկատմամբ, որն արտահայտված է գեղանկարչական մակերեսի վրա խնամքով մշակված դետալներում և գունային հստակ լուծումներով ստեղծված հոգեբանական հուզիչ միջավայրում։

## Նկարագրություն
Արփենիկ Նալբանդյանը դիմանկարը պատկերել է կտավի վրա, յուղաներկով, դիմանկարի չափսերն են՝ 100 x 80 սմ։
Կտավի գեղարվեստական հորինվածքը եռապլան է, որի կենտրոնում գլխավոր հերոսն է։ Կտավում բավական ակնհայտ է հնագետի սերը դեպի հնագիտական իրերը՝ շեշտը դնելով երկու ձեռքով ամուր բռնած կոտրված կավե ափսեի վրա։ Ստեղծագործությունը կատարված է տաք ու սառը գույների նրբերանգային հակադիր խաղով և պինդ վրձնահարվածներով։

## Տես նաև
* Էդուարդ Իսաբեկյան ցուցասրահ

## Ծանոթագրություններ

## Գրականություն
* Արփենիկ Նալբանդյան (Նախ.` Արա Սարգսյան) - կատալոգ, Ե., 1967
* Արամ Իսաբեկյան (Առաջաբան` Վ.Ղազարյան) – ալբոմ, Ե., «Տիգրան Մեծ», 2010, էջ 9
* Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Դիմանկարներ
Կատեգորիա:1962 նկարներ
Կատեգորիա:Արփենիկ Նալբանդյանի նկարներ
Էլբակյան

**Էլբակյան**, հայկական ազգանուն։

## Ազգանունը կրողներ
### Ա
* Ալեքսանդրա Ասանի Էլբակյան (ծնվ․ 1988), Sci-Hub-ի հիմնադիրը։
* Աննա Աբրահամի Էլբակյան (ծնվ․ 1963) դերասանուհի։
* Արմեն Էդգարի Էլբակյան (ծնված՝ 1954), դերասան, ռեժիսոր։
* Արթուր Հաբեթի Էլբակյան (ծնված՝ 1961), դերասան, թատրոնի, կինոյի և հեռուստատեսության ռեժիսոր, հեռուստահաղորդավար, պրոդյուսեր։
 
### Գ
* Գեորգի Միխայիլի Էլբակյան (1923-1976), դերասան։

### Ե
* Եկատերինա Սերգեյի Էլբակյան (ծնվ․ 1962), կրոնագետ, կրոնի փիլիսոփա։

### Է
* Էդգար Գևորգի Էլբակյան (1927-1988), թատրոնի և կինոյի դերասան։
* Էդգար Էլբակյան Կրտսեր (1982-2000), դերասան, թատերական ռեժիսոր։

### Լ
* Լիլի Արմենի Էլբակյան (ծնվ․ 1986), դերասանուհի, ռեժիսոր։

## Տես նաև
* Արեգ Ռոբերտի Էլիբեկյան (ծնվ․ 1970), նկարիչ։
* Հենրի Վաղարշակի Էլիբեկյան (1936-2019), նկարիչ, քանդակագործ։
* Ռոբերտ Վաղարշակի Էլիբեկյան (ծնվ․ 1941), գեղանկարիչ։
* Վաղարշակ Հարությունի Էլիբեկյան (1910-1994), նկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Թաթարերեն հիմքով ազգանուններ